recursal/SuperWikiNEXT-32B huggingface dataset:
**শাহ রুকুন উদ্দিন** (আরবি: سيد شاه ركن الدين‎‎) ছিলেন সিলেট অঞ্চলের চতুর্দশ শতাব্দীর মুসলিম সুফি। রাজনগরে ইসলাম প্রচার ও মুসলিম শাসন প্রতিষ্ঠায় শাহ মালুম বিশেষভাবে জড়িত। ১৩১৫ সালে তিনি শাহ কামাল কাহাফার সাথে যোগ দেন এবং শাহ জালালের সাথে সাক্ষাত করতে তার পিতা খাজা বুরহানউদ্দিন কেতনের সাথে পুনরায় মিলনের জন্য সিলেট অঞ্চলে বেড়াতে গিয়েছিলেন।

জীবন
----

শাহ রুকনউদ্দিন ১৩ শতাব্দীতে বাগদাদে জন্মগ্রহণ করেছিলেন। তিনি তার বাবা সৈয়দ আলাউদ্দিনের সাথে যোগ দেন, যিনি শাহ জালালের সাথে এক দশক আগে সিলেটে এসেছিলেন। রুকনউদ্দিন তার ভাই সৈয়দ বাহাউদ্দিন, শাহ তাজউদ্দীন এবং সৈয়দ শামসুদ্দিন সহ তার মামা শাহ কামাল কাহাফার সাথে শাহ জালালের সাথে দেখা করার জন্য এবং তার পিতা খাজা বুরহানউদ্দিন কেতনের সাথে পুনরায় মিলিত হওয়ার জন্য ১৩১২ খ্রিস্টাব্দে তারা সিলেটে পৌঁছে এবং দরগাহ মহল্লায় শাহ জালালের অনুসারী হিসাবে কিছুটা সময় কাটিয়েছিল।

মৃত্যু এবং উত্তরাধিকার
----------------------

তিনি কীভাবে এবং কোন বছর মারা গেছেন তা স্পষ্ট নয়, তবে তাকে রাজনগর উপজেলার কুলাউড়া রোডের (এন ২০৮) কদমহাটায় একটি মাজারে সমাহিত করা হয়েছে। মাজারটি কদমহাটা বাজার জামে মসজিদ এবং রুকনউদ্দিনের নিজস্ব ঈদগাহের নিকটবর্তী। তাঁর উরস ১৩ ফেব্রুয়ারি অনুষ্ঠিত হয় যা তাঁর মৃত্যুর তারিখ হিসাবে বিবেচিত হয়। তাঁর বংশধররা কদমহাতার সিডস হিসাবে পরিচিত, সুপরিচিত কবি সৈয়দ শাহ নূর এবং ভাষাবিদ সৈয়দ মুর্তজা আলী তাঁর বংশধর। তাঁর বংশধররা সাম্পাসি, আকামুরা, কামারচাক এবং বিজলীতেও পাওয়া যায়।

তথ্যসূত্র
---------

1. 1 2  মৌলভীবাজার জেলার কিছু পুরাকীর্তি। *moulvibazar.gov.bd*। ২৪ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৯।
2. ↑  Choudhury, Achyutcharan। "2: Dervish Shah Jalal"। *Sreehatter Itibritta – Purbangsho (A History of Sylhet), Part 2*। **1**। Mustafa Selim; Source publication, 2004। পৃষ্ঠা 189।
3. ↑  Mujibur Rahman Mujib (১১ জুলাই ২০১৭)। আদ-দীন থেকে উদ্দীনঃ সেকাল থেকে একালের এক এগারোর উদ্দীনগন। Patakuri।
4. ↑  Abdul Hannan Turukkholi (১০ মে ২০১৯)। ৩৬০ আউলিয়ার মাজার পরিচিতি। Sylheter Dak। ৩ মে ২০২০ তারিখে মূল থেকে আর্কাইভ করা। সংগ্রহের তারিখ ১১ মে ২০২১।
5. ↑  *Potrika*। **6**। Bengali Academy। ১৯৬২। পৃষ্ঠা 105।
6. ↑  Syed Murtaza Ali (১৯৬৫)। হজরত শাহ জালাল ও সিলেটের ইতিহাস [*Hazrat Shah Jalal and the History of Sylhet*]।
**শাহ সুলতান** (উসমানীয় তুর্কি: شاه سلطان আনু. ১৫০৭ - আনু. ১৫৭২) ছিলেন একজন উসমানীয় শাহজাদী। তিনি প্রথম সেলিম ও আয়শে হাতুনের কন্যা এবং প্রথম সুলাইমানের বোন।

জীবনী
-----

তিনি মানিসায় বেড়ে উঠেন এবং ১৫০৩ সালে ভবিষ্যৎ উজিরে আজম লুতফি পাশাকে বিয়ে করেন।

১৫৩৯ সালে তার স্বামী উজিরে আজম হন, এতে তিনি ইস্তাম্বুল বিশাল প্রভাব বিস্তার করেন। এই দম্পতির ইস্মিহান সুলতান নামে একটি মেয়ে ছিল।

১৫৪১ সালে তিনি তার স্বামীকে তালাক দেন যিনি তার পদ থেকেও বহিষ্কৃত হয়েছিলেন। তার উদ্যোগে বিবাহবিচ্ছেদটি সংঘটিত হয় এই অভিযোগে যে তার স্বামী একজন নারীকে পতিতাবৃত্তির জন্য শাস্তি দিয়েছিলেন। লুৎফি পাশা একজন পতিতার চূড়ান্ত সবংবেদনশীল অংশ কেটে ফেলার নির্দেশ দিয়েছিলেন যার ফলে পাশা এবং শাহ সুলতানের মধ্যে বিরোধ দেখা দেয়। তর্কাতর্কির চরম পর্যায়ে লুতফি পাশা শাহ সুলতানকে মারধর করেন। এ ঘটনার প্রেক্ষিতে, শাহ সুলতান তার দাসদের দ্বারা পাশাকে প্রহার করেন এবং তার ভাই সুলতান সুলাইমানের কাছে অভিযোগ করেন এবং বিবাহ বিচ্ছেদের অনুরোধ করেন। এর ফলে লুৎফি পাশাকে উসমানীয় সাম্রাজ্যের উজিরে আজমের পদ থেকে সরিয়ে দেওয়া হয়।

শাহজাদী ১৫৫৬ সালে *শাহ সুলতান মসজিদ* নির্মাণ করেন। পরবর্তীতে, তিনি সিলিভ্রিকাপি-তে একটি বিদ্যালয় নির্মাণ করেন। এছাড়াও তিনি তার ভাই সুলতান সুলাইমান কর্তৃক বরাদ্দকৃত জমিজমা দান করে দেন। তিনি ১৫৭২ সালে মৃত্যুবরণ করেন এবং তার নির্মিত মসজিদেই সমাধিস্থ হন।

সাহিত্য এবং জনপ্রিয় সংস্কৃতিতে চিত্রায়ন
-----------------------------------------

টিভি সিরিজ *মুহতেশেম ইউযিয়েল*-এ শাহ সুলতান চরিত্রে অভিনয় করেন তুর্কী অভিনেত্রী দেনিজ ছাকির।

আরও দেখুন
---------

* উসমানীয় রাজবংশ

তথ্যসূত্র
---------

1. ↑  Necdet Sakaoğlu, *Bu Mülkün Kadın Sultanları*, Oğlak Publishing, 4th edition, p. 154

* Uluçay, M. Çağatay (১৯৯২)। *Padişahların kadınları ve kızları*। Ötüken।
* পিয়ার্স, লেসলি পি. দ্য ইম্পেরিয়াল হারেম: উসমানীীয় সাম্রাজ্যে মহিলা ও সার্বভৌমত্ব, অক্সফোর্ড ইউনিভার্সিটি প্রেস, 1993, আইএসবিএন ০-১৯-৫০৮৬৭৭-৫ (পেপারব্যাক)।
**ভিক্টর জেমস ভিক মার্কস** (ইংরেজি: Vic Marks; জন্ম: ২৫ জুন, ১৯৫৫) সমারসেটের মিডল চিনক এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শীতা দেখিয়েছেন **ভিক মার্কস**। ঘরোয়া ক্রিকেটে সমারসেট, অক্সফোর্ড বিশ্ববিদ্যালয়, মেরিলেবোন ক্রিকেট ক্লাব ও ওয়েস্টার্ন অস্ট্রেলিয়ার প্রতিনিধিত্ব করেন তিনি।

খেলোয়াড়ী জীবন
---------------

ব্লানডেল স্কুলে অধ্যয়ন শেষে অক্সফোর্ড বিশ্ববিদ্যালয়ে পড়াশোনা করেন। সেখানে ১৯৭৫ থেকে ১৯৭৮ সময়কালে ইমরান খান ও ক্রিস টাভারে’র সাথে একত্রে খেলেন। তন্মধ্যে, ১৯৭৬ ও ১৯৭৭ সালে বিশ্ববিদ্যালয় দলকে নেতৃত্ব দেন তিনি। ১৯৭৫ সালে ইংরেজ ঘরোয়া প্রথম-শ্রেণীর ক্রিকেটে অভিষেক ঘটে তার।

পাঁচ বছর পর ৩০ মে, ১৯৮০ তারিখে ওয়েস্ট ইন্ডিজের বিপক্ষে একদিনের আন্তর্জাতিকে আত্মপ্রকাশ ঘটে তার। এরপর টেস্টে অভিষেক ঘটে পাকিস্তানের বিপক্ষে ২৬ আগস্ট, ১৯৮২ তারিখ। সমগ্র খেলোয়াড়ী জীবনে তিনি মাত্র ছয় টেস্টে অংশগ্রহণ করেছেন। কিন্তু একদিনের আন্তর্জাতিকে তুলনামূলকভাবে ভাল খেলেন। ২৫.৭৯ গড়ে ৪৪ উইকেট তুলে নিয়েছেন। ১৯৮৪ সালে নিজস্ব সেরা ৫/২০ লাভ করেন। নিউজিল্যান্ডের বিপক্ষে তার এই বোলিং পরিসংখ্যান বেশ কয়েক বছর ইংল্যান্ডের সেরা বোলিং ছিল। এছাড়াও অদ্যাবধি স্লো বোলার হিসেবে এটি ইংল্যান্ডের সেরা বোলিংরূপে রয়েছে। এছাড়াও, ১১ জুন, ১৯৮৩ তারিখে ক্রিকেট বিশ্বকাপের গ্রুপ-পর্বের খেলায় শ্রীলঙ্কার বিপক্ষে ৫/৩৯ লাভ করেছিলেন। ঐ খেলায় তার দল ৪৭ রানের ব্যবধানে জয় পেয়েছিল।

ঘরোয়া ক্রিকেট
--------------

১৯৭৫ থেকে ১৯৮৯ সময়কালে সমারসেট ক্লাবে অবস্থান করে বর্ণাঢ্যময় প্রথম-শ্রেণীর খেলোয়াড়ী জীবন অতিবাহিত করেন। এছাড়াও, ১৯৮৬-৮৭ মৌসুমে শেফিল্ড শীল্ডের শিরোপা বিজয়ী ওয়েস্টার্ন অস্ট্রেলিয়ার প্রতিনিধিত্ব করেন।

পেশাদারী ক্রিকেট থেকে অবসর গ্রহণের পর তিনি সাংবাদিকতা ও প্রচারমাধ্যমের দিকে ঝুঁকে পড়েন। টেস্ট ম্যাচ স্পেশালে নিয়মিতভাবে বিশ্লেষকের ভূমিকায় অবতীর্ণ হন মার্কস। দি অবজারভার সংবাদপত্রে নিয়মিতভাবে ক্রিকেট ও মাঝে-মধ্যে রাগবি ইউনিয়ন নিয়ে লিখে যাচ্ছেন। বর্তমানে তিনি সমারসেটের সভাপতির দায়িত্ব পালন করছেন।

তথ্যসূত্র
---------

1. ↑  Bateman, Colin (১৯৯৩)। *If The Cap Fits*। Tony Williams Publications। পৃষ্ঠা 116। আইএসবিএন 1-869833-21-X।
2. ↑  "5th Match: England v Sri Lanka at Taunton, Jun 11, 1983 | Cricket Scorecard"। ESPNcricinfo। সংগ্রহের তারিখ ২০১৩-১১-১৯।

আরও দেখুন
---------

* বব উইলিস
* ইংল্যান্ড ক্রিকেট দল
* ১৯৮৩ ক্রিকেট বিশ্বকাপ দলসমূহ
* ক্রিকেট বিশ্বকাপের পাঁচ-উইকেট প্রাপ্তির তালিকা

বহিঃসংযোগ
---------

* ইএসপিএনক্রিকইনফোতে ভিক মার্কস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ভিক মার্কস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| ক্রীড়া অবস্থান |
| --- |
|
| পূর্বসূরীপিটার রোবাক | **সমারসেট কাউন্টি ক্রিকেট দলের অধিনায়ক**১৯৮৯ | উত্তরসূরীক্রিস টাভারে |
|

| * দে
* স
ইংল্যান্ড দল – ১৯৮৩ ক্রিকেট বিশ্বকাপ সেমি-ফাইনালিস্ট |
| --- |
| 
* ১ উইলিস (অঃ)
* ২ অ্যালট
* ৩ বোথাম
* ৪ কাউয়ান্স
* ৫ ডিলি
* ৬ ফাওলার
* ৭ গ্যাটিং
* ৮ গোল্ড (উইঃ)
* ৯ গাওয়ার
* ১০ জেস্তি
* ১১ ল্যাম্ব
* ১২ মার্কস
* ১৩ র‌্যান্ডল
* ১৪ টাভারে

 | ইংল্যান্ড |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
১৮৯০ সালে হোটেল হিসেবে গ্রেট ওয়েস্টার্ন বিল্ডিং।
**গ্রেট ওয়েস্টার্ন বিল্ডিং** ভারতের মুম্বইয়ে অবস্থিত একটি ভবন। বৃহৎ এবং দেখতে প্রাসাদতুল্য এই ভবনটি অনেক কাজে ব্যবহার হয়ে এসেছে। এটি একসময় বম্বের রাজ্যপালদের বাসভবন ছিল। উইলিয়াম হর্নবাই, সাবেক রাজ্যপাল যিনি হর্নবাই ভেলার্ড নির্মাণে গুরুত্বপূর্ণ ভূমিকা রাখেন, যা মহালক্ষ্মী তার কয়েক বছরের চাকরির মেয়াদে থাকাকালীন সময়ে বন্ধ করে দেন। এটি ১৭৭০-১৭৯৫ সালে ভারতীয় নৌবহরে প্রধান সেনাপতির বাসভবন, অ্যাডমিরালটি হাউস হিসেবেও ব্যবহৃত হয়।

ল্যাচলান ম্যাকুয়ারি, যিনি পরবর্তী সময়ে নিউ সাউথ ওয়েলসের রাজ্যপাল হন (১৮১০-১৮২১), অ্যাডমিরালটি হাউসে বাস করতেন। তিনি ২৩শে এপ্রিল, ১৭৯৪ সালে তার জার্নালে লিপিবদ্ধ করেন যে, 'তস্কর গ্রীষ্মকালীন আবহাওয়ায় এবং তার দেশে থাকাকালীন সময়ে, তার শহুরে বাসভবনে (অ্যাডমিরালটি হাউস) আমাদের একটি বন্ধুত্বপূর্ণ আমন্ত্রণ দেন, (যেখানে তিনি বর্তমানে বাস করছেন।) আমরা তার প্রস্তাব গ্রহণ করে নেই।' ১৮শ শতাব্দীর কাছাকাছি সময়ে এটি সরকার কর্তৃক ক্রয় করা হয় এবং ১৮৭৮ সাল পর্যন্ত নথিপত্রের আদালতভবন হিসেবে রূপান্তরিত করে পরিসেবা দেয়া হয়। রাস্তার সম্প্রসারণ ঘটানোর জন্য মূল বারান্দাটি অপসারণ করা হয়। এই সম্পত্তিটি রুস্তমজী জিজিভয় কিনে নেন অতঃপর সাসন পরিবারের কাছে বিক্রি করা হয়।

১৮৮৩ সালে এটি আবার বিক্রি করা হয় এবং গ্রেট ওয়েস্টার্ন হোটেল হিসেবে পরিচিত একটি হোটেলে রূপান্তর করা হয়। ১৮৯০-এর দশকের প্রথম দিকে একটি নতুন পাঁচ তলাবিশিষ্ট অংশ যোগ করা হয়। এটি প্রখ্যাত স্থপতি এস এম এন চন্দাভয় দ্বারা নির্মিত হয়েছিল, যিনি ১৮৯০-এর দশকে পরবর্তীতে তিন তলাবিশিষ্ট ভবন নির্মাণ করেছিলেন।

একসময় হোটেলটি বন্ধ করে দেয়া হয় এবং অধিক ভাড়া পাওয়ার জন্য অনেক কক্ষে ও উপকক্ষে ভাগ করে দেয়া হয়।

তথ্যসূত্র
---------

1. ↑  Govinda Nārāyaṇa Māḍagã̄vakara (২০০৯)। *Govind Narayan's Mumbai: And Urban Biography from 1863*। Anthem Press। পৃষ্ঠা 341। আইএসবিএন 1843313057।
**ভিক্টর নিয়াচি** (ইংরেজি: Victor Nyauchi; জন্ম: ৮ জুলাই, ১৯৯২) হারারে এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০২০-এর দশক থেকে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ঈগলস ও মাউন্টেনিয়ার্স বি দলের প্রতিনিধিত্ব করেন। দলে তিনি মূলতঃ ডানহাতে ফাস্ট মিডিয়াম বোলিংয়ে পারদর্শী। এছাড়াও, ডানহাতে নিচেরসারিতে ব্যাটিং করেন তিনি।

প্রথম-শ্রেণীর ক্রিকেট
---------------------

২০১৪ সাল থেকে ভিক্টর নিয়াচি’র প্রথম-শ্রেণীর খেলোয়াড়ী জীবন চলমান রয়েছে। ২০১৭-১৮ মৌসুমের লোগান কাপে মাউন্টেনিয়ার্সের পক্ষে সর্বোচ্চ উইকেট শিকারীর মর্যাদাপ্রাপ্ত হয়েছেন। আট খেলায় অংশ নিয়ে ৩১টি ডিসমিসাল ঘটান তিনি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ভিক্টর নিয়াচি। ১৯ জানুয়ারি, ২০২০ তারিখে হারারেতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ২২ ফেব্রুয়ারি, ২০২০ তারিখে ঢাকায় স্বাগতিক বাংলাদেশ দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।

জানুয়ারি, ২০২০ সালে সফরকারী শ্রীলঙ্কা দলের বিপক্ষে টেস্ট খেলায় অংশগ্রহণকল্পে জিম্বাবুয়ে দলে তাকে অন্তর্ভুক্ত করা হয়। ১৯ জানুয়ারি, ২০২০ তারিখে হারারেতে সিরিজের প্রথম টেস্টে তার অভিষেক পর্ব সম্পন্ন হয়।

তথ্যসূত্র
---------

1. ↑  "Victor Nyauchi"। *ESPN Cricinfo*। সংগ্রহের তারিখ ২২ জুলাই ২০১৬।
2. ↑  "Logan Cup, 2017/18, Mountaineers: Batting and bowling averages"। *ESPN Cricinfo*। সংগ্রহের তারিখ ১৬ মে ২০১৮।
3. ↑  "Chatara ruled out of Sri Lanka Tests"। *Cricbuzz*। সংগ্রহের তারিখ ১৫ জানুয়ারি ২০২০।
4. ↑  "1st Test, Sri Lanka tour of Zimbabwe at Harare, Jan 19-23 2020"। *ESPN Cricinfo*। সংগ্রহের তারিখ ১৯ জানুয়ারি ২০২০।

আরও দেখুন
---------

* চার্লি লক
* ওয়েলিংটন মাসাকাদজা
* জিম্বাবুয়ীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে ভিক্টর নিয়াচি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ভিক্টর নিয়াচি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**কের্ন্‌টেন** (জার্মান: *Kärnten*, জার্মান উচ্চারণ: [ˈkɛɐ̯ntn̩] (এই শব্দ সম্পর্কেশুনুন), স্লোভেনীয়: *Koroška*, এই শব্দ সম্পর্কেpronunciation (সাহায্য·তথ্য), ক্রোয়েশীয়: Koruška, ইতালীয়: *Carinzia*, হাঙ্গেরীয়: Karintia) অস্ট্রিয়ার একটি রাজ্য। এটি দেশটির সবচেয়ে দক্ষিণে অবস্থিত রাজ্য। আল্পস পর্বতমালার পূর্ব অংশে এই রাজ্যটির অবস্থান। ভূদৃশ্য, পর্বত ও হ্রদের জন্য রাজ্যটি সুপরিচিত। রাজ্যের দাপ্তরিক ভাষা জার্মান। তবে এখানে বেশ কিছু আঞ্চলিক (সাউথ বাভারিয়ান) ভাষার প্রচলন রয়েছে। এগুলো সামষ্টিকভাবে কের্ন্‌টেনীয় স্লোভেন ভাষা নামে পরিচিত। বিংশ শতাব্দীর প্রথমদিকে ভাষাগুলির উদ্ভব ঘটে। বর্তমানে এই আঞ্চলিক ভাষাগুলো খুব কম মানুষ ব্যবহার করে।

কের্ন্‌টেনের প্রধান অর্থনৈতিক খাতগুলো হল পর্যটন, ইলেকট্রনিক্স, প্রকৌশল, বনসম্পদ এবং কৃষি। বৃহৎ বহুজাতিক কর্পোরেশন যেমন ফিলিপস এবং সিমেন্স এই অঞ্চলে বড় পরিসরে তাদের কার্যক্রম পরিচালনা করে।

ভূগোল
-----

কের্ন্‌টেন ভৌগোলিক গঠন মূলত ক্লাগেনফুর্ট অববাহিকা এবং ঊর্ধ্ব কের্ন্‌টেন পর্বতমালার সমন্বয়ে তৈরি। রাজ্যটির ইতালি সীমান্তের অংশ কার্নিক আল্পস পর্বতমালা দিয়ে গঠিত। সলজবুর্গ থেকে কের্ন্‌টেনকে পৃথক করেছে হোহা টাউয়ার্ন পর্বতমালা। কের্ন্‌টেনের প্রধান নদ হল ড্রাউ। এই নদের বেশ কয়েকটা শাখা কের্ন্‌টেনের মধ্য দিয়ে প্রদাহিত হয়েছে। কের্ন্‌টে্নের হ্রদ্গুলোর মধ্যে ভোর্থার জে, মিলসটেটার জে, ওজিয়াখের জে এবং ফাকের জে পর্যটকদের কাছে বিশেষভাবে জনপ্রিয়।

কের্ন্‌টেনের রাজধানী হল ক্লাগেনফুর্ট। দ্বিতীয় প্রধান নগর হল ভিলার্খ। কের্ন্‌টেনের জলবায়ু হল মহাদেশীয় জলবায়ু। এখানকার গ্রীষ্ম প্রধানত উষ্ণ এবং বৃষ্টিময়। শীতকাল বেশ দীর্ঘ। তবে সাম্প্রতিককালে কের্ন্‌টেনে শীতকালে বৃষ্টির পরিমাণ কমে গিয়েছে। কের্ন্‌টেনের গড় সৌরঘণ্টা অস্ট্রিয়ার মধ্যে সর্বোচ্চ।

তথ্যসূত্র
---------

1. ↑  [Statistik Austria - Bevölkerung zu Jahresbeginn seit 2002 nach Gemeinden (Gebietsstand 1.1.2015)

বহিঃসংযোগ
---------


উইকিমিডিয়া কমন্সে **কের্ন্‌টেন** সংক্রান্ত মিডিয়া রয়েছে।

* দাপ্তরিক ওয়েবসাইট (জার্মান ভাষায়)
* কের্ন্‌টেন পর্যটন নির্দেশিকা
* Kaernten.at, পর্যটন বিষয়ক তথ্যাবলি
* Consuming Carinthia
* Carinthia Events  ওয়েব্যাক মেশিনে আর্কাইভকৃত ২৯ আগস্ট ২০১৯ তারিখে

| * দে
* স
 অস্ট্রিয়ার রাজ্য  |
| --- |
|  বুর্গেনলান্ড •  কের্ন্‌টেন •  নিম্ন অস্ট্রিয়া •  জালৎসবুর্গ
 •  Styria •  Tyrol •  ঊর্ধ্ব অস্ট্রিয়া •  ভিয়েনা •  Vorarlberg |
গ্রেট ব্লু হোল,বেলিজ সিটি,বেলিজ
**গ্রেট ব্লু হোল** বেলিজ উপকূলে অবস্থিত একটি বৃহৎ সমুদ্রগর্ভস্থ গর্ত। ব্লু হোলগুলো মূলত একটি বিশাল কেভ নেটওয়ার্কের প্রবেশদ্বার। বেলিজের বেরিয়ার রিফ রিজার্ভ সিস্টেম অবস্থিত, এটি **বেলিজ সিটি** থেকে প্রায় ৬০ মাইল দূরে। এটিকে বিশ্বের বৃহত্তম সমুদ্র গর্ত হিসাবে বিশ্বাস করা হয়। এটির আকৃতির বৃত্তাকার, ব্যাসার্ধ ৩০০ মিটার (৯৮৪ ফুট) এবং ১২৪ মিটার (৪০৭ ফুট) গভীরে। ধারণা করা হয় ৬৫ হাজার বছর আগে পৃথিবীতে শেষবারের মতো যখন বরফ রাজত্ব করছে, পৃথিবীর সব পানি জমে জমে জড়ো হয়েছিল মেরু অঞ্চলে। সমুদ্রপৃষ্ঠও তাই তখন ছিল এখনকার চেয়ে অনেক নিচুতে। বেলিজে তখন সমুদ্রপৃষ্ঠ ছিল এখনকার চেয়েও আরো ১৫০ মিটার নিচুতে। তখন ক্যালসিয়াম কার্বনেট জাতীয় পদার্থ জমে তৈরি হয় পাথর। আর সেই পাথর দিয়ে সৃষ্টি হয় কেভের বিশাল কাঠামো। কিন্তু যখন বরফ আবার গলতে শুরু করে, সাগরের পানির উচ্চতাও বাড়তে শুরু করল। পানির নিচে ডুবে যায় সেই কাঠামো। মোটামুটি আজ থেকে ১০ হাজার বছর আগে পুরো কেভ নেটওয়ার্কই একেবারে পানির নিচে ডুবে যায়। আর তখনই কয়েক জায়গার পাথর ভেঙে সৃষ্টি হয় এই ব্লু হোলগুলো।

এটি খুব পর্যটক প্রিয়, এই জায়গায় দেখার হচ্ছে স্কুবা কতিপয় জলজ প্রাণী, যারা অতল গভীরে থাকে। নানা বিরল প্রজাতির প্রচুর প্রাণী এবং ফরম যা শুধুমাত্র এই স্থানে পাওয়া যায়।

তথ্যসূত্র
---------

1. ↑  *The Great Blue Hole of Lighthouse Reef Atoll, Belize, Central America: Deep Technical Diving to Collect Sea-Level Records*। Transactions of the Fifteenth Caribbean Geological Conference।
2. ↑  "গ্রেট ব্লু হোল"। ঢাকা। কালের কণ্ঠ। ৫ সেপ্টেম্বর ২০১২। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ডিসেম্বর ১, ২০১২।

টেমপ্লেট:Belize reserves
**ইব্রাহিম মোহাম্মদ খরাইশি** (জন্ম ১৯৫৬) একজন ফিলিস্তিনি রাজনীতিবিদ ও কূটনীতিক। তিনি ফিলিস্তিন জাতীয় কর্তৃপক্ষের উপ-পররাষ্ট্রমন্ত্রী, সুইজারল্যান্ডে ফিলিস্তিনের রাষ্ট্রদূত এবং জাতিসংঘে ফিলিস্তিনের প্রতিনিধিত্বকারী স্থায়ী পর্যবেক্ষক।

প্রারম্ভিক জীবন
---------------

খরাইশি ১৯৫৬ সালের ২৬ মার্চ ফিলিস্তিনের তুলকারমে জন্মগ্রহণ করেন। তিনি বেলগ্রেড বিশ্ববিদ্যালয় থেকে মেডিসিন এবং স্ট্রাসবার্গের ইন্টারন্যাশনাল সেন্টার ফর হিউম্যান রাইটস থেকে আন্তর্জাতিক আইন বিষয়ে ডিগ্রি অর্জন করেছেন।

রাজনৈতিক ও কূটনৈতিক জীবন
------------------------

১৯৯০ সালে তিনি ফিলিস্তিনি ছাত্রদের সাধারণ ইউনিয়নের চেয়ারম্যান হন। পাঁচ বছর পর তিনি ফিলিস্তিন মুক্তি সংস্থার ফাইনাল স্ট্যাটাস নেগোশনস বিভাগের প্রধান নিযুক্ত হন। তিনি ১৯৯৭ সালে ফিলিস্তিনি কেন্দ্রীয় কাউন্সিল এবং ২০০৪ সালে ফাতাহ বিপ্লবী কাউন্সিলের সদস্য নির্বাচিত হন। তিনি ফিলিস্তিনের পররাষ্ট্র মন্ত্রণালয়ে আন্তর্জাতিক বিষয়ক পরিচালক হিসেবে দায়িত্ব পালন করেছেন।

খরাইশি *শান্তির জন্য ফিলিস্তিন* জোটের সদস্য এবং ফিলিস্তিনি জাতীয় কর্তৃপক্ষের উপ-পররাষ্ট্র বিষয়ক মন্ত্রী। ২০০৮ সালে তিনি জাতিসংঘে ফিলিস্তিনের প্রতিনিধিত্বকারী স্থায়ী পর্যবেক্ষক এবং ২০১০ সালে সুইজারল্যান্ডে ফিলিস্তিনের রাষ্ট্রদূত নিযুক্ত হন।

ইব্রাহিম খরাইশি (ডানে)

তথ্যসূত্র
---------

1. ↑  "New Permanent Observer of Palestine to UNOG presents credentials"। *United Nations* (ইংরেজি ভাষায়)। ২৭ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০২০।
2. ↑  "Ibrahim Mohammad Khraishi" (ইংরেজি ভাষায়)। সংগ্রহের তারিখ ২৭ আগস্ট ২০২০।
3. ↑  "Khraishi, Ibrahim Mohammad Mahmoud"। *passia* (ইংরেজি ভাষায়)। সংগ্রহের তারিখ ২৭ আগস্ট ২০২০।
4. ↑  معًا, وكالة। "إبراهيم خريشة يقدم أوراق اعتماده مراقبا دائما لفلسطين لدى الأمم المتحدة"। *وكالة معًا الإخبارية* (আরবি ভাষায়)। সংগ্রহের তারিখ ২৭ আগস্ট ২০২০।
5. ↑  وفا, وكالة। "السفير خريشي يقدم أوراق اعتماده سفيراً لفلسطين لدى سويسرا"। *وكالة وفا للأنباء* (আরবি ভাষায়)। সংগ্রহের তারিখ ২৭ আগস্ট ২০২০।
১৯৪১ সালের ২৭ এপ্রিল তৎকালীন যুগোস্লাভিয়ার বেলগ্রেডে **যুগোস্লাভ অভ্যুত্থান** সংঘটিত হয়। এর মাধ্যমে যুবরাজ পলের যৌবরাজ্যকে উৎখাত করে রাজা দ্বিতীয় পিটারের আধিপত্য প্রতিষ্ঠা করা হয়। জেনারেল দুসান সিমোভিচ-এর অধীনে পশ্চিমাপন্থি সার্বীয় জাতীয়তাবাদী রাজকীয় যুগোস্লাভ বিমানবাহিনীর কর্মকর্তারা এর নেতৃত্ব প্রদান করেন। ১৯৩৮ সাল থেকেই সিমোভিচ সফল অভ্যুত্থান পরিচালনার পরিকল্পনা করেছিলেন। এর অন্যান্য প্রধান সংগঠক ছিলেন সামরিক উড্ডয়নের ব্রিগেডিয়ার জেনারেল বরিভোজে মার্কোভিচ, যুগোস্লাভ রাজকীয় বাহিনীর মেজর জিভান নেজেভিচ ও তার ভাই রাদোজে নেজেভিচ। বেসামরিক নেতৃত্ব সম্ভবত এই পরিকল্পনা সম্বন্ধে অবগত ছিলেন। অভ্যুত্থান সংঘটিত হওয়ামাত্রই তারা একে সমর্থন করতে এগিয়ে আসেন। কিন্তু বেসামরিক নেতৃবৃন্দ এর সংঘটনে অংশগ্রহণ করেননি।

যুগোস্লাভ সাম্যবাদী দল এতে প্রত্যক্ষভাবে অংশগ্রহণ করেনি । কিন্তু অভ্যুত্থান সংঘটিত হওয়ামাত্রই সাম্যবাদী দল এর সমর্থনে বিরাট জনসমাবেশের আয়োজন করে। অভ্যুত্থানপ্রচেষ্টা সাফল্যে পর্যবসিত হয়। যুবরাজ পল, রাদেনকো স্তানকোভিচ ও আইভো পেরোভিচের সমন্বয়ে গঠিত তিন সদস্যের যৌবরাজ্যকে এটি দ্রুত উৎখাত করে। প্রধানমন্ত্রী দ্রাগিসা ভেতকোভিচেরও পতন ঘটে। দুই দিন পূর্বে ভেতকোভিচ সরকার ভিয়েনায় ত্রিপক্ষীয় চুক্তিতে স্বাক্ষর করে। কয়েক মাস ধরেই অভ্যুত্থান সংঘটনের পরিকল্পনা করা হলেও ভেতকোভিচ সরকারের ত্রিপক্ষীয় চুক্তি স্বাক্ষর একে ত্বরান্বিত করে। ব্রিটিশ স্পেশাল অপারেশনস এক্সিকিউটিভ এর অন্যতম মদদদাতা ছিলো।

১৭ বছর বয়সী রাজা দ্বিতীয় পিটারকে অভ্যুত্থানকারীরা সিংহাসনে আরোহণের উপযুক্ত ঘোষণা করা হয়। সিমোভিচকে প্রধানমন্ত্রী করে ভ্লাদকো মাচেক ও স্লোবোদান জোভানোভিচ-কে উপপ্রধানমন্ত্রী নিযুক্ত করা হয়। এতে ক্ষুব্ধ হয়ে জার্মানরা যুগোস্লাভিয়া আক্রমণ করে। জার্মানদের সোভিয়েত আক্রমণের পরিকল্পনা (অপারেশন বারবারোসা) বিলম্বিত করায় এ অভ্যুত্থানের তাৎপর্য আজও বিতর্কিত। তবে অনেক ঐতিহাসিক বলেছেন, প্রকৃতপক্ষে অক্ষশক্তির অভিযানে এটি প্রভাব ফেলেনি।

পটভূমি
------

যুগোস্লাভ রাজতন্ত্র ১৯১৮ সালে সার্ব, ক্রোয়াট ও স্লোভেনদের রাজতন্ত্র নামে প্রতিষ্ঠিত হয়। বৈচিত্র্যপূর্ণ ঐতিহাসিক পটভূমির জাতিসত্তা এর প্রধান বৈশিষ্ট্য ছিল। সার্ব, ক্রোয়াট, স্লোভেন, মন্টেনেগ্রিন, বসনীয় মুসলিম, মেসিডোনীয় ও আলবেনীয়রা এই রাজতন্ত্রের অধীনে বসবাস করত। সার্বীয় অর্থোডক্স চার্চ, ক্যাথলিক চার্চ এবং ইসলামী ধর্মীয় প্রতিষ্ঠানের সাথে জনগণ ওতপ্রোতভাবে সম্পৃক্ত ছিল। এই ধর্মীয় বৈচিত্র্য যুগোস্লাভ সমাজকে গভীরভাবে প্রভাবিত করে। বাসিন্দাদের ৩৮.৮% সার্ব ও মন্টেনেগ্রিন, ২৩.৯% ক্রোয়াট, ৮.৫% স্লোভেন, ৫.৩% মেসিডোনীয় এবং ৪% আলবেনীয়।

অর্থনীতি বিষয়ের অধ্যাপক ও ইতিহাসবিদ জোজো টমাসেভিচের মতে, সৃষ্টির সূচনালগ্ন হতেই যুগোস্লাভিয়া রাজনৈতিকভাবে দুর্বল ছিল। সার্বিয়া-বান্ধব ভিদোভান সংবিধান বিকেন্দ্রীকরণের সব সম্ভাবনা রুদ্ধ করে দেয়। সার্বীয় অর্থোডক্স চার্চের রাজনৈতিক বিষয়ে অযাচিত হস্তক্ষেপ ও কর্মসংস্থানে সার্বদের প্রাধান্য অ-সার্বদের নিজ ভূমিতে দ্বিতীয় শ্রেণির নাগরিকে পরিণত করে। গণতান্ত্রিক শাসনব্যবস্থা অচিরেই রাজনৈতিক দুর্নীতির আখড়ায় রূপান্তরিত হয়। সার্বীয় শাসকগোষ্ঠীর আধিপত্য আর্থ-সামাজিক সমস্যাবলি মোকাবিলার পথে বাধা হয়ে দাঁড়ায়।

১৯২৯ সালে রাজা আলেকজান্ডার গণতান্ত্রিক শাসনব্যবস্থা উৎখাত করে একনায়কতন্ত্র প্রবর্তন করেন। ১৯৩৪ সালে মার্সেই-এ ক্রোয়াট শ্রেষ্ঠত্ববাদী এক গুপ্তঘাতক তাকে হত্যা করে। দ্রুতই যুবরাজ পল সমস্ত ক্ষমতা লাভ করেন। পলের শাসনে পররাষ্ট্রনীতিতে স্থিতিশীলতা আসলেও যুগোস্লাভিয়ার অভ্যন্তরে অশান্তির বাতাবরণ অব্যাহত থাকে।

তথ্যসূত্র
---------

1. ↑  Tomasevich 1969, পৃ. 67।

বহিঃসংযোগ
---------
**গ্রেট তিব্বত ম্যারাথন** 
একটি বার্ষিক ম্যারাথন যা উত্তর ভারতে তিব্বত প্লেটোর উপর অনুষ্ঠিত হয় - এছাড়াও ছোট তিব্বত হিসাবে পরিচিত ।

গ্রেট তিব্বতের ম্যারাথন আশ্চর্যজনক যে এটি বৌদ্ধ আধ্যাত্মিকতা ও সংস্কৃতির আশেপাশে ৩,৫০০ মিটার উচ্চতায় ঘটে। উচ্চ উচ্চতা অক্সিজেন স্তর অত্যন্ত কম করে তোলে এবং ফলে ম্যারাথন শারীরিকভাবে চ্যালেঞ্জিং করে তোলে। কিন্তু হিমালয় পর্বতমালায় অবস্থানটিও ম্যারাথনের সৌন্দর্যের অদ্ভুত মাত্রা যোগ করে।

তিব্বতীয় বৌদ্ধধর্মের অবস্থান ও উপলব্দি যা সমগ্র রোমাঞ্চ বা সাহসিকতার বন্ধ করে দেয়। ম্যারাথন শুরু হবে দীর্ঘ বৌদ্ধ শিং এ, একটি প্রারম্ভিক পিস্তল থেকে ঐতিহ্যগত গুলি ছোড়ার দ্বারা এবং সব দৌড়বীরদের বৌদ্ধ সন্ন্যাসীদের দ্বারা আশীর্বাদ করা হয়, যারা পথ বরাবর সাহায্যকারী হিসাবে অবস্থান করে।

গ্রেট তিব্বত ম্যারাথন ২০১৭, প্রতিযোগিতায় সারা বিশ্ব থেকে দৌড়বীরেরা অংশগ্রহণ করে। দৌড় প্রতিযোগিতার মধ্যে প্রতিদ্বন্দ্বিতা ছিল: ম্যারাথন, অর্ধ ম্যারাথন, ১০কে এবং ৫কে প্রতিযোগিতায়। রিগজিন খন্দেপ ছিলেন চূড়ান্ত ফিনিশারদের একজন, যিনি লাদাখের মাননীয় মন্ত্রী জনা রেগজিনের ডিনারের জন্য অন্যান্য দৌড়বীরের সঙ্গে আমন্ত্রিত ছিলেন। ২০০৯ সালে সারা বিশ্ব থেকে আসা ৭৪ জন দৌড়বীর তিনটি দূরত্ব অতিক্রম করেন: ম্যারাথন, অর্ধ ম্যারাথন এবং ১০ কিলোমিটার। বেশিরভাগ দৌড়বীর ভারত ও ইউরোপ থেকে এসেছিলেন, যা দক্ষিণপূর্ব এশিয়া এবং উত্তর এশিয়ার আসর থেকে আসা কনিনা এনএইচ সিঙ্গাপুরের একটি সংখ্যালঘু এবং ২০০৭ এবং ২০০৮ এর মধ্যে দুবার পূর্ণ ম্যারাথনে অংশগ্রহণ করেছিল। ২০১০ সালে এই ঘটনাটি ঘটেনি।

অংশগ্রহন
--------

প্রস্তুতি: একটি উচ্চ উচ্চতার দৌড প্রতিযোগিতা হিসাবে, আয়োজক শর্তাবলী সঠিক ভাবে পালোনের জন্য এক সপ্তাহ আগে অংশগ্রহণকারীদের লাদাখ পৌঁছানোর সুপারিশ রয়েছে। দৌড় সূচিপত্রের অংশ হিসাবে, আয়োজকরা দৌড়বীরের দৌড়ের অনুভূতি পাওয়ার জন্য ম্যারাথনের ২ দিন আগে একটি পরিক্ষামূলক দৌড় এবং একটি ট্র্যাক অন্তর্ভুক্ত করা হয়। মেডিক্যাল টিম পরীক্ষা করে দেখে যে দৌড়বীরের শারীরিক অবস্থা ম্যারাথনের জন্য উপযুক্ত আছে কি না।

বিজয়ী
------

| সংস্করণ | তারিখ | পুরুষের বিজয়ী | সময় | মহিলা বিজয়ী | সময় |
| --- | --- | --- | --- | --- | --- |
| প্রথম | ২১ জুলাই ২০০৭ |  জন পিটারেন (DEN) | ৩:২২:০৬ |  লিককে পি. এন্ডারসেন (DEN) | ৪:৩৬:৫৭ |
| দ্বিতীয় | ১৯ জুলাই ২০০৮ |  ট্রুসিটি ওয়ালডিমারসন (ISL) | ৩:৪৪:৫০ |  মারিক্রুজ লোপেজ (MEX) | ৪:২৭:০৯ |
| তৃতীয় | ২০০৯ |  | ০৩:২৪:৫৯ |  ল্যাঁন জুউল (SAF) | ০৩:৫৮:০৮ |

তথ্যসূত্র
---------

1. ↑  "Great Tibetan Marathon & Half marathon, 10K, 5K Leh, Ladakh"।
2. ↑  "Trials Great Tibetan Marathon"। [*স্থায়ীভাবে অকার্যকর সংযোগ*]

বহিঃসংযোগ
---------

| * দে
* স
ভারতে  ম্যারাথন দৌড় প্রতিযোগিতা |
| --- |
|  | 
* অরোভিলে ম্যারাথন
* বেঙ্গালোর ম্যারাথন
* চেন্নাই ম্যারাথন
* দিল্লি অর্ধ ম্যারাথন
* গিভলাইফ চেন্নাই ম্যারাথন
* গ্রেট তিব্বত ম্যারাথন
* হায়দ্রাবাদ ম্যারাথন
* ইন্দিরা জাতীয় মুক্ত ম্যারাথন
* কলকাতা ম্যারাথন
* লাদাক ম্যারাথন
* মুম্বই ম্যারাথন
* পুনে আন্তর্জাতিক ম্যারাথন
* পিনকাথন
* সবরমতি ম্যারাথন
* তাজমহল ম্যারাথন
* বড়োদরা ম্যারাথন
* ভাসি-ভিরা মেয়রস্ ম্যারাথন
* বিশ্ব ১০কে বেঙ্গালোর

 |  |
| 
See also
Athletics in India
 |
**তুমি আমার জীবন** হচ্ছে ২০২০ সালে মুক্তিপ্রাপ্ত রাজনৈতিক-নাট্যধর্মী *বীর* চলচ্চিত্রের একটি প্রণয়ধর্মী গান, যা গেয়েছেন ইমরান মাহমুদুল ও কোনাল। এটির সুর ও সঙ্গীতায়োজন করেছেন আকাশ সেন এবং গীত রচনা করেছেন কবির বকুল। এছাড়াও এই গানের নৃত্য পরিচালনা করেছেন হাবিব রহমান। গানটি ২০২০ সালের ৬ ফেব্রুয়ারি চলচ্চিত্রের প্রচারণামূলক গান হিসাবে এসকে ফিল্মসের ইউটিউব চ্যানেলে প্রকাশ করা হয়।

পটভূমি
------

২০২০ সালে মুক্তিপ্রাপ্ত রাজনৈতিক-নাট্যধর্মী *বীর* চলচ্চিত্রের *তুমি আমার জীবন* শিরোনামের প্রথম গানটি গেয়েছেন ইমরান মাহমুদুল ও কোনাল। এটির সুর ও সঙ্গীতায়োজন করেছেন আকাশ সেন এবং গীত রচনা করেছেন কবির বকুল। এছাড়াও এই গানের নৃত্য পরিচালনা করেছেন হাবিব রহমান। *তুমি আমার জীবন* গানের শিরোনামটি ১৯৮৯ সালের জাফর ইকবাল ও ববিতা অভিনীত *অবুঝ হৃদয়* চলচ্চিত্রের আহমেদ ইমতিয়াজ বুলবুল সুর ও রচিত এবং এন্ড্রু কিশোর ও রুনা লায়লার গাওয়া একই শিরোনামের একটি গান থেকে নেওয়া হয়। গানটি ২০২০ সালের ৬ ফেব্রুয়ারি এসকে ফিল্মসের ইউটিউব চ্যানেলে মুক্তি প্রকাশ করা হয়।

নির্মাণ
-------

ঢাকার একটি পাঁচ তারকা রেস্তোরাঁয় গানটির দৃশ্যধারণ করা হয়।

তথ্যসূত্র
---------

1. ↑  "'বীর'-এর প্রথম গানেই শাকিব-বুবলীর চমক"। *চ্যানেল আই অনলাইন*। ৬ ফেব্রুয়ারি ২০২০। সংগ্রহের তারিখ ৮ ফেব্রুয়ারি ২০২০।
2. ↑  "জাফর ইকবাল-ববিতা ফিরে এলেন শাকিব-বুবলীর গানে"। *বাংলা ট্রিবিউন*। ৬ ফেব্রুয়ারি ২০২০। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০২০।
3. ↑  "প্রকাশ্যে শাকিব-বুবলীর 'তুমি আমার জীবন'"। *মানবজমিন*। ৬ ফেব্রুয়ারি ২০২০। সংগ্রহের তারিখ ৮ ফেব্রুয়ারি ২০২০।
4. ↑  "প্রশংসিত শাকিব-বুবলীর 'তুমি আমার জীবন'"। *এনটিভি অনলাইন*। ৭ ফেব্রুয়ারি ২০২০। সংগ্রহের তারিখ ৮ ফেব্রুয়ারি ২০২০।
***সেভেন*** (ইংরেজি: Seven; SE7EN নামেও পরিচিত, বাংলা: সাত) ১৯৯৫ সালে মুক্তিপ্রাপ্ত মার্কিন অপরাধ থ্রিলার চলচ্চিত্র। এর পরিচালক ডেভিড ফিঞ্চার এবং রচয়িতা *অ্যান্ড্রু কেভিন ওয়াকার*। সাত মহাপাপের ধারণায় উদ্বুদ্ধ হয়ে তারা ধারাবাহিক খুনের তদন্ত করেন এক প্রবীণ ও এক নবীন গোয়েন্দা পুলিশ। এ নিয়েই কাহিনী।

কাহিনীসূত্র
-----------

গোয়েন্দা *উইলিয়াম সমারসেট* কিছুদিনের মধ্যেই অবসর নেবেন। তার বদলি হিসেবে আসেন গোয়েন্দা *ডেভিড মিল্‌স*। ঠিক এই সময়েই শহরে "সাত মহাপাপ"-কেন্দ্রিক খুনগুলো ঘটতে শুরু করে। তারা দুজনেই তদন্তে নেমে যান। পুরো সিনেমায় তদন্ত ও ধাওয়া পাল্টা ধাওয়ার একটি সপ্তাহ দেখানো হয়েছে। সাত মহাপাপে পাপী সাতজন নিহত হয় বলেই এর নাম "সেভেন" (সাত)।

চরিত্রসমূহ
----------

* **ব্র্যাড পিট** - গোয়েন্দা ডেভিড মিল্‌স
* **মরগ্যান ফ্রিম্যান** - গোয়েন্দা উইলিয়াম সমারসেট
* **গোইনেথ প্যালট্রো** - ট্রেসি মিল্‌স (ডেভিডের স্ত্রী)
* **কেভিন স্পেসি** - জন ডো (চিত্তবিকারগ্রস্ত খুনী)
* **আর লি এর্মি** - পুলিশ ক্যাপ্টেন
* **জন সি ম্যাকজিনলি** - ক্যালিফোর্নিয়া
* **রিচার্ড রাউন্ডট্রি** - ডিস্ট্রিক্ট অ্যাটর্নি মার্টিন ট্যালবট
* **জুলি অ্যারাস্কগ** - মিসেস গুল্ড

প্রতিক্রিয়া
------------

১৯৯৫ সালের ২২শে সেপ্টেম্বর সেভেন ২,৪৪১ টি থিয়েটারে মুক্তি পায়। মুক্তির সপ্তাহে এর মোট আয় ছিল ১৩.৯ মিলিয়ন মার্কিন ডলার। উত্তর আমেরিকায় এর মোট আয় ছিল ১০০.১ মিলিয়ন ডলার, এছাড়া বিশ্বের অন্যান্য দেশ থেকে মোট আয় হয়েছে ২২৭.১ মিলিয়ন ডলার। এতে এর মোট আয়ের পরিমাণ দাড়িয়েছে ৩২৭.৩ মিলিয়ন মার্কিন ডলারে।

সমালোচকরাও এ ছবির প্রশংসা করেছিলেন। বর্তমান রটেন টম্যাটোস এ এর রেটিং ৮৪%। গ্যারি আর্নল্ড এর চরিত্রায়নের প্রশংসা করেছেন। শিলা জনসন ফ্রিম্যানের অভিনয়ের উচ্ছসিত প্রশংসা করেছেন। অনেকেই মনে করেন, এই সিনেমায় ফ্রিম্যানের অভিনয় বিশেষ প্রশংসার দাবীদার। জনসন ফ্রিম্যান সম্পর্কে বলেন, "the film belongs to Freeman and his quiet, carefully detailed portrayal of the jaded older man who learns not to give up the fight"।

তথ্যসূত্র
---------

1. ↑  "*SE7EN* (18)"। *British Board of Film Classification* (ইংরেজি ভাষায়)। জুন ৩০, ২০১৫ তারিখে মূল থেকে আর্কাইভ করা। সংগ্রহের তারিখ জুলাই ২৮, ২০১৩।
2. 1 2  "সেভেন"। *বক্স অফিস মোজো* (ইংরেজি ভাষায়)।

বহিঃসংযোগ
---------

* ইন্টারনেট মুভি ডেটাবেজে *সেভেন*  উইকিউপাত্তে এটি সম্পাদনা করুন (ইংরেজি)
* অলমুভিতে *সেভেন* (ইংরেজি)
* রটেন টম্যাটোসে *সেভেন* (ইংরেজি)
* মেটাক্রিটিকে *সেভেন* (ইংরেজি)
* বক্স অফিস মোজোতে *সেভেন* (ইংরেজি)

| * দে
* স
ডেভিড ফিঞ্চার পরিচালিত চলচ্চিত্র |
| --- |
| 
* *এলিয়েন ৩* (১৯৯২)
* *সেভেন* (১৯৯৫)
* *দ্য গেম* (১৯৯৭)
* *ফাইট ক্লাব* (১৯৯৯)
* *প্যানিক রুম* (২০০২)
* *জোডিয়াক* (২০০৭)
* *দ্য কিউরিয়াস কেইস অফ বেঞ্জামিন বাটন* (২০০৮)
* *দ্য সোশ্যাল নেটওয়ার্ক* (২০১০)
* *দ্য গার্ল উইথ দ্য ড্রাগন ট্যাটু* (২০১১)
* *গন গার্ল* (২০১৪)

 |
**গ্রেট বেল্ট ফিক্সড লিংক** (ডেনীয়: *Storebæltsforbindelsen*) হল একটি মাল্টি-ইলিমেন্ট ফিক্সড লিংক, যা ডেনিশ দ্বীপপুঞ্জ জিল্যান্ড ও ফানেনের মাঝের গ্রেট বেল্ট প্রণালী অতিক্রম করে। এটি একটি ঝুলন্ত সড়ক সেতু এবং গ্রেট বেল্টের মাঝখানে জিল্যান্ড ও ছোট দ্বীপ স্প্রোগোর মধ্যে একটি রেল সুড়ঙ্গ এবং স্প্রোগো ও ফানেনের মাঝে সড়ক ও রেল উভয়ের জন্য একটি বক্স-গার্ডার সেতু নিয়ে গঠিত। মোট দৈর্ঘ্য ১৮ কিলোমিটার (১১ মা)। 

"**গ্রেট বেল্ট ব্রিজ** "( ডেনীয়: *Storebæltsbroen*) শব্দটি সাধারণত ঝুলন্ত সেতুকে বোঝায়, যদিও এটি বক্স-গার্ডার সেতু বা সম্পূর্ণভাবে লিঙ্ক বোঝাতেও ব্যবহার করা যেতে পারে। আনুষ্ঠানিকভাবে ইস্ট ব্রিজ নামকরণ করা হয়েছিল, ঝুলন্ত সেতুটি ডেনিশ সংস্থা সিওডব্লিউআই ও রামবল এবং স্থাপত্য সংস্থা ডিসিং+ওয়াইটলিং দ্বারা নকশা করা হয়েছিল। এটি বিশ্বের ষষ্ঠ দীর্ঘতম প্রধান স্প্যান ( ১.৬ কিমি (১ মা))। সেতুটি খোলার সময় দ্বিতীয় দীর্ঘতম ছিল, আকাশি কাইকিও সেতুটি কয়েক মাস আগে খোলা হয়েছিল।

লিঙ্কটি একটি ফেরি পরিষেবাকে প্রতিস্থাপন করেছে, যা গ্রেট বেল্ট অতিক্রম করার প্রাথমিক উপায় ছিল। ৫০ বছরেরও বেশি বিতর্কের পর, ডেনিশ সরকার ১৯৮৬ সালে একটি লিঙ্ক তৈরি করার সিদ্ধান্ত নেয়;  এটি ১৯৯৭ সালে রেল গাড়ি ও ১৯৯৮ সালে সড়ক যানবাহনের জন্য উন্মুক্ত হয়েছিল। ডিকেকে ২১.৪ বিলিয়নের ( ইউরো ২.৮ বিলিয়ন) (১৯৮৮-এর মূল্য) আনুমানিক খরচে,  লিঙ্কটি ডেনিশ ইতিহাসের বৃহত্তম নির্মাণ প্রকল্প।  এটি ভ্রমণের সময় উল্লেখযোগ্যভাবে হ্রাস করেছে; আগে ফেরি করে এক ঘণ্টা সময় লাগত, এখন গ্রেট বেল্ট দশ মিনিটে অতিক্রম করা যায়। রেসুন্দ সেতু (১৯৯৫-১৯৯৯ সালে নির্মিত) ও লিটল বেল্ট সেতুর সঙ্গে এই লিঙ্কটি একসাথে ইউরোপের মূল ভূখন্ড থেকে ডেনমার্ক হয়ে সুইডেনে গাড়ি চলাচলে সক্ষম করেছে।

কার্যক্রম ও রক্ষণাবেক্ষণ সুন্ড অ্যান্ড বেল্টের অধীনে এ*/এস স্টোয়াবেল্ট* দ্বারা পরিচালিত হয়। নির্মাণ ও রক্ষণাবেক্ষণ যানবাহন ও ট্রেনের টোল দ্বারা অর্থায়ন করা হয়। সাইকেল চালকদের ব্রিজ ব্যবহার করার অনুমতি নেই, তবে ট্রেন বা বাসে সাইকেল পরিবহন করা যেতে পারে।

তথ্যসূত্র
---------

1. ↑  Storebælt.dk (২০২০)। "Prices"। A/S Storebælt। সংগ্রহের তারিখ ১৯ নভেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "Fakta og historie"। A/S Storebælt। সংগ্রহের তারিখ ১৮ নভেম্বর ২০০৮।
3. ↑  *DSB: Passagerens håndbog* (ডেনীয় ভাষায়)। DSB। ১৯৯০। পৃষ্ঠা 73। আইএসবিএন 87-7025-152-5।
4. ↑  "The Bridge"। A/S Storebælt। ২৩ জুন ২০১৩ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০০৮।

বহিঃসংযোগ
---------

* Great Belt Fixed Link is at coordinates ৫৫°১৯′৩৪″ উত্তর ১০°৫৮′০৭″ পূর্ব﻿ / ﻿৫৫.৩২৬০১৯° উত্তর ১০.৯৬৮৪৭৫° পূর্ব﻿ / 55.326019; 10.968475
* *স্ট্রাকচারে* Great Belt East Bridge (ইংরেজি)
* *স্ট্রাকচারে* Great Belt East Tunnel (ইংরেজি)
* *স্ট্রাকচারে* Great Belt West Bridge (ইংরেজি)

  


| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
"**তুম হি হো**" (হিন্দি: तुम ही हो; ইংরেজি: You are the one) হলো ভারতীয় ব্লকবাস্টার ছবি আশিকি ২ এর একটি গান। গানটি গেয়েছেন বর্তমান সময়ের জনপ্রিয় শিল্পী অরিজিৎ সিং এবং গানটির সুরকার মিথুন শর্মা। গানটি এমটিভি ইন্ডিয়া তে ৭ সপ্তাহ ধরে সেরা ২০ এ ছিল, গানটির দৈর্ঘ্য ৪ মিনিট ২২ সেকেন্ড।

মুক্তি
------

গানটি ১৬ই মার্চ,২০১৩ সালে মুক্তি পায় এবং দর্শকদের মধ্যে ব্যাপক জনপ্রিয়তা পায়।ইউটিউব এ গানটির প্রচার করা হয়।

সাফল্য এবং প্রভাব
-----------------

গানটি ইউটিউব এ ছাড়ার পর থেকে এটি প্রায় ৫০ লক্ষেরও বেশি মানুষ দেখে যা গানটির প্রচারে ব্যাপক ভূমিকা রাখে। এই গানটির জনপ্রিয়তার জন্য এটি বিভিন্ন সংস্করনে ছাড়া হয়।মূলত এই গানটির কারণে আশিকি ২ বক্স অফিসে কোটিরও বেশি রুপি আয় করে।গানটি বিগ স্টার এন্টারটেইনমেন্ট অ্যাওয়ার্ডে সেরা এন্টারটেইনিং গানের অ্যাওয়ার্ড জেতে।

তালিকায় স্থান
--------------

তুম হি হো অনেক সপ্তাহ ধরেই ইন্ডিয়ার সেরা গানের তালিকায় ছিল।

অন্য সংস্করন
------------

পলক মুছল এর সাথে গানটির আরেক সংস্করন *মেরি আশিকি* বের করা হয়।

তথ্যসূত্র
---------

1. ↑  Sharma, Sarika (৪ এপ্রিল ২০১৩)। "Tum Hi Ho from Aashiqui 2 a hit on YouTube with over 1.85 mln+ views in 10 days"। *The Indian Express*। সংগ্রহের তারিখ ২২ মে ২০১৩।
2. ↑  "Big Star Entertainment Awards Winner List"। Pinkvilla। ২০১৩-১২-১৮। ২০১৪-০৩-২৯ তারিখে মূল থেকে আর্কাইভ করা। সংগ্রহের তারিখ ২০১৪-০৩-২০।
3. ↑  "Aashiqui 2 tops the charts as Tum Hi Ho becomes love anthem of the year"। সংগ্রহের তারিখ ২৯ জুন ২০১৪।

বহিঃসংযোগ
---------

* তুম হি হো ইউটিউবে
**পাকিস্তান ডেমোক্রেটিক পার্টি** (পিডিপি) পাকিস্তানের একটি রাজনৈতিক দল ছিল, যা ১৯৬৭ সালের জুন মাসে নবাবজাদা নসরুল্লাহ খান প্রতিষ্ঠিত করেন। ১৯৭০-এর নির্বাচনে আওয়ামী লীগ পূর্ব পাকিস্তানের যে দুটি আসনে হারে তার একটিতে এই পাকিস্তান ডেমোক্রেটিক পার্টি জয় লাভ করে। নবাবজাদা নসরুল্লাহ খান ২০০৩ সালে তার মৃত্যুর আগ পর্যন্ত দলের নেতৃত্ব দেন। নবাবের মৃত্যুর পর, দলের নেতৃত্ব পরবর্তীতে তার পুত্র নবাবজাদা মনসুর আহমেদ খান গ্রহণ করেন, যিনি পরবর্তীতে ২০১২ সালে ইমরান খানের পাকিস্তান তেহরিক-ই-ইনসাফের সাথে এটিকে একীভূত করেন। পাকিস্তানের প্রাক্তন রাষ্ট্রপতি পারভেজ মুশাররফের রাষ্ট্রপতির সময় এটি একটি প্রধান প্রতিদ্বন্দ্বী ছিল কারণ এটির প্রধান নওবজাদা নাসরুল্লাহ খানের নেতৃত্বে অ্যালায়েন্স ফর রিস্টোরেশন অব ডেমোক্রেসি (এআরডি)-এর সাথে পিএমএল-এন এবং পিপিপির সাথে সম্পর্ক ছিল যা পাকিস্তানের বেসামরিক দেশে ফিরে আসার প্রচারণার জন্য তৈরি করা হয়েছিল। জেনারেল মোশাররফের নেতৃত্বে ১৯৯৯ সালের সামরিক অভ্যুত্থানের পর শাসন এবং এক ডজনেরও বেশি রাজনৈতিক দলকে অন্তর্ভুক্ত করার খবর পাওয়া গেছে।

তথ্যসূত্র
---------

1. ↑  "The endgame of a dictator"। *The News International (newspaper)* (ইংরেজি ভাষায়)। ২০১৯-০৩-৩১। সংগ্রহের তারিখ ২০২১-০৮-৩১।
2. ↑  "List of Political Parties as exist on Our Record (as on 2012)" (পিডিএফ)। Election Commission of Pakistan। ২৬ অক্টোবর ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ৩১ আগস্ট ২০২১।
এই নিবন্ধটি বই সম্পর্কে। বইটির উপর ভিত্তি করে নির্মিত চলচ্চিত্রের জন্য সেভেন ইয়ার্স ইন টিবেট (১৯৯৭-এর চলচ্চিত্র) দেখুন।

***সেভেন ইয়ার্স ইন টিবেট: মাই লাইফ বিফোর, ডিউরিং অ্যান্ড আফটার*** বা ***তিব্বতে সাত বছর: আমার পূর্বের, বর্তমান এবং পরবর্তী জীবন*** (১৯৫২; জার্মান: *Sieben Jahre in Tibet. Mein Leben am Hofe des Dalai Lama*; ১৯৫৪ সালে ইংরেজিতে) হল অস্ট্রিয়ার পর্বতারোহী হেইনরিখ হ্যারার রচিত আত্মজীবনীমূলক গ্রন্থ। দ্বিতীয় বিশ্বযুদ্ধ এবং সমাজতান্ত্রিক চীনা পিপল'স লিবারেশন আর্মির আক্রমণ চলাকালীন ১৯৪৪ এবং ১৯৫১ এর মধ্যে তার ব্যক্তিজীবনের অভিজ্ঞতার আলোকে এই গ্রন্থটি রচিত হয়।

বইটিতে হ্যারার এবং তার সঙ্গী পিটার আউফস্নেইটার ভারতের ব্রিটিশদের নির্যাতন শিবির থেকে পালানোর কাহিনি বিধৃত হয়েছে। হ্যারার এবং আউফস্নেইটার তখন তিব্বতের লাসায় যায়। এখানে তারা বেশকিছু বছর কাটায়; হ্যারার তৎকালীন তিব্বতি সংস্কৃতির সাথে পরিচিত হয় এবং তা বইটিতে তুলে ধরে। হ্যারার ধীরে ধীরে ১৪তম দালাই লামার শিক্ষক ও বন্ধু হয়ে ওঠে। পরবর্তী চীনা সেনাদের এগিয়ে আসার পূর্বেই তিনি ১৯৫০ সালের নভেম্বর মাসে লাসা ত্যাগ করেন। ছুম্বি উপত্যকার কাছে কিছুদিন থাকার পর তিনি ১৯৫১ সালের মার্চ মাসে তিব্বত ত্যাগ করে ভারতে চলে যান।

*সেভেন ইয়ার্স ইন টিবেট* বইটি ৫৩টি ভাষায় অনূদিত হয়, এবং ১৯৫৪ সালে যুক্তরাষ্ট্রের সর্বাধিক বিক্রিত বইও ছিল এটি। সে বছরে বইটির মোট ৩ মিলিয়ন কপি বিক্রি হয়।

মুদ্রণ
------

ফ্ল্যামিঙ্গো মুদ্রণে প্রকাশিত এই বইটিতে ১৪তম দালাই লামা লেখকের কাজের প্রশংসা করে বলেন: "হ্যারার সবসময়েই তিব্বতের বন্ধু ছিল। আমাদের জন্য তার সবচেয়ে বড় অবদান ছিল *সেভেন ইয়ার্স ইন টিবেট*, যা আমার দেশের সাথে হাজার হাজার মানুষের পরিচয় করিয়ে দিয়েছে।

চলচ্চিত্র
---------

বইটির উপর ভিত্তি করে দুইটি চলচ্চিত্র নির্মিত হয়েছে। একটি হল হ্যান্স নিয়েটার পরিচালিত ৭৬-মিনিট দৈর্ঘ্যের একটি প্রামাণ্যচিত্র *সেভেন ইয়ার্স ইন টিবেট* (১৯৫৬), যেখানে ধারণকৃত চিত্র ছাড়াও স্বয়ং হ্যারার কর্তৃক ধারণকৃত ও পরিবর্ধিত চিত্রসমূহও স্থান পায়। অপরটি হল জিন-জ্যাকুইস আনুয়াড পরিচালিত এবং ব্র্যাড পিট ও ডেভিড থিউলিস অভিনীত চলচ্চিত্র *সেভেন ইয়ার্স ইন টিবেট* (১৯৯৭)।

সমালোচনা
--------

*ওয়ার্কার্স ওয়ার্ল্ড*-এর সাংবাদিক গ্যারি উইলসন হ্যারারের আত্মজীবনীকে "তার অভিযানের কল্পমিশ্রিত উপস্থাপনা" হিসেবে উল্লেখ করেন। লুইস এম. সাইমন বলেন, বইটি কেবল মূল চরিত্রের অন্ধকার অতীতকেই তুলে ধরেছে। লি জিয়ানহুয়া বলেন, বইটির মাধ্যমে হ্যারার "মানবাধিকারের বিচারক" আখ্যা লাভ করেছেন।

প্যাট্রিক ফ্রেঞ্চ ধারণা করেন বইটি লিখিত হয় ছদ্মনামে, তাই বইটির ইংরেজি সংস্করণে বেশ পরিবর্তন এসেছে। ঐ সময়ে একটি বইয়ের মধ্যে রাজনৈতিক অতীত তুলে ধরা সত্যিই অচিন্তনীয় ছিল।

সংগীত
-----

ডেভিড বাউয়ি একই নামে একটি সংগীতও রচনা করেন, যা তার *আর্থলিং* (১৯৯৭) অ্যালবামে রয়েছে।

আরো দেখুন
---------

* *কুন্ডুন*
* *দ্য কাপ*
* *ড্রিমিং লাসা*

তথ্যসূত্র
---------

1. ↑  Martin, Douglas Martin (জানুয়ারি ১০, ২০০৬)। "Heinrich Harrer, 93, Explorer of Tibet, Dies"। *The New York Times*।
2. ↑  Heinrich Harrer (২০১০)। *Seven Years in Tibet*। HarperCollins Publishers। আইএসবিএন 0007323387, 9780007323388 `|আইএসবিএন=` এর মান পরীক্ষা করুন: invalid character (সাহায্য)।

বহিঃসংযোগ
---------

* "বই পর্যালোচনা: *সেভেন ইয়ার্স ইন টিবেট*"। *দ্য ওপেন ক্রিটিক*। ১৯৫৬। জানুয়ারি ১৭, ২০১৩ তারিখে মূল থেকে আর্কাইভ করা।
* পিয়েরে দেসগ্রাউপেসের নেওয়া হেইনরিখ হ্যারারের সাক্ষাৎকার; ৩রা এপ্রিল, ১৯৬৯, "ফাইভ কলামস টু আ" টিভি অনুষ্ঠানে
বাস লিপি
**বাস লিপি** বা *বাস ভাহ* বা *ভাহ* লাইবেরিয়ার বাস ভাষা লেখার জন্য ব্যবহৃত একটি অশব্দীয় বর্ণমালা লিপি। বাস ভাষায় *ভাহ* শব্দের অর্থ 'চিহ্ন নিক্ষেপ করা'। ডঃ থমাস ফ্লো লুইস এই লিপিটি পুনরুদ্ধার করেন দক্ষিণ আমেরিকার বাস ক্রিতদাসদের বংশধরদের থেকে। বিংশ শতাব্দীর শুরু দশকগুলির তিনি এই ভাষার কিছু উপকরণ প্রকাশ করেন।

প্রতিবেশী লিপিগুলির সাথে এই লিপিটির কী সম্পর্ক থাকতে পারে তা পরিষ্কার নয়, তবে এটির বর্ণের ছাঁচ তৈরি করা হয়েছিল এবং ১৯৯৯ সালে লাইবেরিয়ায় এই লিপির প্রচারের জন্য একটি সমিতি গঠন করা হয়েছিল। বর্তমানে এটি ব্যবহৃত হয় না এবং এটিকে একটি ব্যর্থ লিপি হিসাবে শ্রেণীবদ্ধ করা হয়েছে।

*ভাহ* একটি প্রকৃত অশব্দীয় বর্ণমালা যেটিতে ২৩টি ব্যঞ্জনবর্ণ, ৭টি স্বরবর্ণ এবং ৫টি স্বন বা সুরচিহ্ন আছে। সুরচিহ্নগুলি স্বরবর্ণের ভেতরে লেখা হয়। এছাড়াও এই লিপির নিজস্ব অর্ধবিরাম এবং পূর্ণবিরাম চিহ্ন আছে।

ইউনিকোড
-------

মূল নিবন্ধ: ইউনিকোডে বাস ভাহ লিপি
বাস লিপি ইউনিকোডে জুন ২০১৪-তে ৭.০ সংস্করণে যোগ করা হয়। এর ইউনিকোড ব্লক U+16AD0–U+16AFF: 


|  |
| --- |
| **বাস ভাহ**ইউনিকোড তালিকা (পিডিএফ) |
|   | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+16ADx | 𖫐 | 𖫑 | 𖫒 | 𖫓 | 𖫔 | 𖫕 | 𖫖 | 𖫗 | 𖫘 | 𖫙 | 𖫚 | 𖫛 | 𖫜 | 𖫝 | 𖫞 | 𖫟 |
| U+16AEx | 𖫠 | 𖫡 | 𖫢 | 𖫣 | 𖫤 | 𖫥 | 𖫦 | 𖫧 | 𖫨 | 𖫩 | 𖫪 | 𖫫 | 𖫬 | 𖫭 |  |  |
| U+16AFx | 𖫰 | 𖫱 | 𖫲 | 𖫳 | 𖫴 | 𖫵 |  |  |  |  |  |  |  |  |  |  |
| **দ্রষ্টব্য**
১.**^** ইউনিকোড সংস্করণ ১৩.০ অনুসারে
২.**^** ধূসর এলাকা অনির্ধারিত জায়গা ইঙ্গিত করে। |

তথ্যসূত্র
---------

1. ↑  Unseth, Peter. 2011. Invention of Scripts in West Africa for Ethnic Revitalization. In *The Success-Failure Continuum in Language and Ethnic Identity Efforts*, ed. by Joshua A. Fishman and Ofelia García, pp. 23-32. New York: Oxford University Press.

বহিঃসংযোগ
---------

* ওম্নিগ্লটে বাস ভাহ
* লিপির ইতিহাস
**পাকিস্তান জিন্দাবাদ** ছিল পাকিস্তানের একটি বিকল্প জাতীয় সংগীত। ১৯৭১ সাল পর্যন্ত বর্তমান বাংলাদেশ পূর্ব পাকিস্তান হিসেবে পাকিস্তানের অংশ থাকা অবস্থায় পূর্ব পাকিস্তানে এই গানটি গাওয়া হত। বাংলা ভাষায় রচিত এই গানটি গোলাম মোস্তফা কর্তৃক ১৯৫৬ সালে লিখিত ***তারানা-ই-পাকিস্তান*** নামক একটি কবিতা থেকে গৃহীত হয়েছিল। গানটির সুর করেন নাজির আহমেদ। পূর্ব পাকিস্তানের শিক্ষাপ্রতিষ্ঠানগুলোতে প্রাত্যহিক সমাবেশে জাতীয় সংগীত পাক সার জামিন সাদ বাদের পাশাপাশি এই গানটিও গাওয়া হত।

গানের কথা
---------

পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ  

পূর্ব বাংলার শ্যামলিমায়, পঞ্চনদীর তীরে অরুণিমায়  

ধূসর সিন্ধুর মরু সাহারায়, ঝাণ্ডা জাগে যে আজাদ  

  

পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ  

সীমান্তের হিম গিরির চূড়ায়, বিজয় নিশান তার আকাশে উড়ায়  

ঝিলাম বিপাশা প্রতিচ্ছায়ায়, পেল আজাদীর স্বাদ  

  

পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ  

সাম্য মৈত্রীর বন্ধন হার, তৌহীদী দীক্ষা কণ্ঠে যাহার  

তিস্তা বিতস্তা আজো মােছে তার, গ্লানি দুঃখ বিষাদ  

  

পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ  

খাইবার দ্বারে তার পতাকাবাহী, মেঘনার কূলে যত বীর সিপাহী  

প্রাচ্য প্রতীচ্যের মিলন গাহি, দুনিয়া করে যে আবাদ  

  

পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ

তথ্যসূত্র
---------

1. ↑  *বাংলা সাহিত্য*। ঢাকা: জাতীয় শিক্ষাক্রম ও পাঠপুস্তক বোর্ড। ১৯৯৬।
2. ↑  শহিদুল ইসলাম (২০১২)। "মোস্তফা, গোলাম"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
3. ↑  অনুপম হায়াৎ (২০১২)। "আহমদ, নাজীর"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
4. ↑  রোমেনা লেইস। *Prothom Alo*। ৯ ডিসে ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সেবাস্তিয়ান লুকাস তাগলিয়াবুয়ে** (স্পেনীয়: Sebastián Tagliabúe; ২২ ফেব্রুয়ারি ১৯৮৫; **সেবাস্তিয়ান তাগলিয়াবুয়ে** নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল নাসর এবং সংযুক্ত আরব আমিরাত জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

প্যারাগুয়ীয় ফুটবল ক্লাব কোলেগিয়ালেসের যুব পর্যায়ের হয়ে খেলার মাধ্যমে তাগলিয়াবুয়ে ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৩–০৪ মৌসুমে, কোলেগিয়ালেসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কোলেগিয়ালেসের হয়ে পাঁচ মৌসুমে ১২৩ ম্যাচে ৩৭টি গোল করার পর ২০০৮–০৯ মৌসুমে তিনি চিলীয় ক্লাব এভের্তোনে যোগদান করেছেন। এভের্তোনে মাত্র এক মৌসুম অতিবাহিত করার পর দেপোর্তেস লা সেরেনার সাথে চুক্তি স্বাক্ষর করেছেন, যেখানে তিনি ২৭ ম্যাচে ১৩টি গোল করেছেন। পরবর্তীকালে, তিনি ওন্সে কালদাস, ইত্তিফাক, আল শাবাব এবং আল ওয়াহদার হয়ে খেলেছেন। ২০২০–২১ মৌসুমে, তিনি আল ওয়াহদা হতে আমিরাতি ক্লাব আল নাসরে যোগদান করেছেন।

তাগলিয়াবুয়ে ২০২০ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৯ ম্যাচে ৩টি গোল করেছেন।

প্রারম্ভিক জীবন
---------------

সেবাস্তিয়ান লুকাস তাগলিয়াবুয়ে ১৯৮৫ সালের ২২শে ফেব্রুয়ারি তারিখে আর্জেন্টিনার বুয়েনোস আইরেসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০২০ সালের ১২ই অক্টোবর তারিখে, ৩৫ বছর, ৭ মাস ও ২০ দিন বয়সে, ডান পায়ে ফুটবল খেলায় পারদর্শী তাগলিয়াবুয়ে উজবেকিস্তানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি উজবেকিস্তান ২–১ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে তাগলিয়াবুয়ে সর্বমোট ২ ম্যাচে ১টি গোল করেছেন।

পরিসংখ্যান
----------

### আন্তর্জাতিক

*১৪ ডিসেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| সংযুক্ত আরব আমিরাত | ২০২০ | ২ | ১ |
| ২০২১ | ৭ | ২ |
| সর্বমোট | ৯ | ৩ |

তথ্যসূত্র
---------

1. ↑  "UAE vs. Uzbekistan - 12 October 2020"। *Soccerway*। ১২ অক্টোবর ২০২০। সংগ্রহের তারিখ ২৪ নভেম্বর ২০২১।
2. ↑  "UA Emirates - Uzbekistan 1:2 (Friendlies 2020, October)"। *worldfootball.net*। সংগ্রহের তারিখ ২৪ নভেম্বর ২০২১।
3. ↑  "Uzbekistan, Oct 12, 2020 - International Friendlies - Match sheet"। *Transfermarkt* (ইংরেজি ভাষায়)। ১২ অক্টোবর ২০২০। সংগ্রহের তারিখ ২৪ নভেম্বর ২০২১।
4. ↑  Strack-Zimmermann, Benjamin (১২ অক্টোবর ২০২০)। "United Arab Emirates vs. Uzbekistan (1:2)"। *National Football Teams*। সংগ্রহের তারিখ ২৪ নভেম্বর ২০২১।

বহিঃসংযোগ
---------

* সকারওয়েতে সেবাস্তিয়ান তাগলিয়াবুয়ে (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে সেবাস্তিয়ান তাগলিয়াবুয়ে (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে সেবাস্তিয়ান তাগলিয়াবুয়ে (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে সেবাস্তিয়ান তাগলিয়াবুয়ে (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে সেবাস্তিয়ান তাগলিয়াবুয়ে (ইংরেজি) উইকিউপাত্তে এটি সম্পাদনা করুন
**ঘাদা আল-সাম্মান** (আরবি: غادة السمّان‎‎) হলেন সিরিয়ার লেখক, সাংবাদিক ও ঔপন্যাসিক। তিনি দামেস্কে এক বিশিষ্ট ও রক্ষণশীল Damascene পরিবারে ১৯৪২ সালে জন্মগ্রহণ করেন। ঘাদা বিখ্যাত কবি নিজার কাব্বানি সহিত দূরবর্তী অত্মিয়ের সম্পর্কে যুক্ত। তার পিতা আহমেদ আল-সাম্মান সিরিয়ান ইউনিভার্সিটির সভাপতি ছিলেন। খুব অল্প বয়সে মা মারা যাওয়ার পর থেকে ঘাদা তার পিতার দ্বারা গভীরভাবে প্রভাবিত হয়েছিলেন।

কর্মজীবন
--------

তার বাবা পশ্চিমা সাহিত্য ও আরবি সাহিত্য উভয়ই পছন্দ করতেন; এটি তাকে গভীরভাবে প্রভাবিত করেছিল এবং তাকে উভয়ের বৈশিষ্ট্যগুলিকে একত্রিত করার একটি অনন্য শৈলী দিয়েছে। তা সত্ত্বেও, শীঘ্রই তিনি রক্ষণশীল দামেসিন সমাজের মুখোমুখি হন, যেখানে তিনি বেড়ে ওঠেন এবং তার প্রারম্ভিক জীবনের সময়গুলি অতিবাহিত করেছিলেন।

তিনি তার ছোট গল্পের প্রথম বই **عيناك قدري** *"তোমার চোখ আমার গন্তব্য "১৯৬২* সালে প্রকাশ করেছিলেন, যা যুক্তিসঙ্গতভাবে পাঠকদের দ্বারা ভালভাবে গ্রহণ করা হয়েছিল। যাইহোক, সে সময় তিনি অন্যান্য ঐতিহ্যবাহী নারী লেখকদের সাথে জড়িত হয়েছিলেন। তার পরবর্তী প্রকাশনা তাকে নারী ও প্রেমের উপন্যাসের কঠোর পরিসর থেকে অনেক বেশি সামাজিক, নারীবাদী ও দার্শনিক বিস্তারে নিয়ে যায়।

তিনি ১৯৬৩ সালে সিরিয়ান ইউনিভার্সিটি থেকে ইংরেজি সাহিত্যে বিএ পাশ করে স্নাতক হন এবং আমেরিকান বৈরুত বিশ্ববিদ্যালয় থেকে থিয়েটারে স্নাতকোত্তর ডিগ্রি অর্জনের জন্য বৈরুতে চলে যান; তারপর থেকে সে দামেস্কে ফিরে আসেননি।

বৈরুতে তিনি সাংবাদিকতায় কাজ করেন এবং তিনি ১৯৬৫ সালে তার দ্বিতীয় সংকলন **لا بحر في بيروت** *"নো সি ইন বৈরুত"* প্রকাশ করেন, বইটিতে তার নতুন ও বিস্তৃত অভিজ্ঞতার প্রভাব স্পষ্ট। এরপর তিনি সংবাদদাতা হিসেবে কাজ কররা সাথে ইউরোপ ভ্রমণ করেন এবং তার তৃতীয় সংকলন **লীল الغرباء** *"বিদেশীদের রাত্রি" ১৯৬৬ সালে প্রকাশ করেন*, যা তার অভিজ্ঞতার প্রতিফলন ঘটায়।

তার উপর ছয় দিনের যুদ্ধ একটি প্রভাব ফেলেছিল, যেমনটি তার প্রজন্মের অনেকের উপর হয়েছিল, এটি তার বিখ্যাত প্রবন্ধ **আহমল عاري إلى لندن** *"আই ক্যারি মাই শেম টু লন্ডন" -এ* স্পষ্ট, তার পর তিনি ছয় বছর বই প্রকাশ করেনি, কিন্তু তার সাংবাদিকতা নিবন্ধ সামাজিক বাস্তবতার কাছাকাছি হয়ে ওঠে এবং তাকে জনপ্রিয় করে তোলে। সেই সময়কালে তিনি যে নিবন্ধগুলি লিখেছিলেন তা তার পরবর্তী কিছু প্রকাশনার উৎস হয়ে ওঠে।

তথ্যসূত্র
---------

1. ↑  "Samman, Ghada Al-(1942–)"। *www.encyclopedia.com*। সংগ্রহের তারিখ ৯ সেপ্টেম্বর ২০২১।

উৎস
---

লেখিকা ঘাদা আল-সাম্মানেরর অফিশিয়াল ওয়েবসাইট  ওয়েব্যাক মেশিনে আর্কাইভকৃত ২০ আগস্ট ২০১৭ তারিখে

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* কোরিয়া
* নেদারল্যান্ডস
* পোল্যান্ড
* সুইডেন

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সুডক (ফ্রান্স)
	+ ১

 |
বাসক পাতা
**বাসক** একটি ভারত উপমহাদেশীয় ভেষজ উদ্ভিদ। এ উদ্ভিদটির বৈজ্ঞানিক নাম *Justicia adhatoda*। ভারত উপমহাদেশের প্রায় সর্বত্র এটি জন্মে। হিন্দীতে এক বলা হয় ‘আডুসা’, ‘বানসা’ অথবা ‘ভাসিকা’। তবে সংস্কৃত নামের ভিত্তিতে এটির ব্যবসায়িক নাম "বাসক"। আর্দ্র, সমতলভূমিতে এটি বেশি জন্মে। লোকালয়ের কাছেই জন্মে বেশি।

বর্ণনা
------

হালকা হলুদে রংয়ের ডালপালাযুক্ত গাছ, ঋতুভেদে সর্ব্বদাই প্রায় সবুজ থাকে। ক্ষোপ জাতীয় বাসক গাছ প্রায় ৫/৬ ফুট উঁচু হয়। আষাঢ় শ্রাবণে সাদা ফুল হয়।

বল্লমাকারের পাতা বেশ বড়। ফুল ঘন, ছোট স্পাইকের ওপর ফোটে। স্পাইকের বৃন্ত পাতার চেয়ে ছোট। স্পাইকের ওপর পাতার আকারে উপপত্র থাকে যার গায়ে ঘন এবং মোটা শিরা থাকে। ফুলের দল (কোরোল্লা বা পত্রমূলাবর্ত) সাদা বর্ণ। তার ওপর বেগুনী দাগ থাকে। ফল সুপারি আকৃতির, বীজে ভর্তি।

ঔষধী গুণ
--------

তাজা অথবা শুকনো পাতা ওষুধের কাজে লাগে। বাসকের পাতায় "ভার্সিনিন" নামের ক্ষারীয় পদার্থ এবং তেল থাকে। শ্বাসনালীর লালাগ্রন্থিকে সক্রিয় করে বলে বাসক শ্লেষ্মানাশক হিসেবে প্রসিদ্ধ । বাসক পাতার নির্যাস, রস বা সিরাপ শ্লেষ্মা তরল করে নির্গমে সুবিধা করে দেয় বলে সর্দি, কাশি এবং শ্বাসনালীর প্রদাহমূলক ব্যাধিতে বিশেষ উপকারী। তবে অধিক মাত্রায় খেলে বমি হয়, অন্তত: বমির ভাব বা নসিয়া হয়, অস্বস্তি হয়। পানির জীবাণু মুক্ত করতে, হাত-পা ফুলে গেলে, চামড়ার রং উজ্জ্বল করতে এ গাছের উপকারিতা অনেক।

দেশজ চিকিৎসায় কাশি ছাড়াও বিভিন্ন রোগে এর ব্যবহার রয়েছে। অম্লপিত্ত, কৃমি, রক্তশ্রুতি, শ্বাসকষ্ট, গাত্র দুর্গন্ধ, খোস-পাঁচড়া, অর্শ, বসন্ত, টিউমার এবং জীবাণুনাশে এমনকি গায়ের রং ফর্সাকরণেও বাসক পাতার ব্যবহারের উল্লেখ রয়েছে।  বৈজ্ঞানিক পরীক্ষায় বাসকের ভেষজ গুণাবলি প্রমাণিত হয়েছে।

অন্যান্য উপকারিতা
-----------------

বাসকের পাতা সবুজ খাদ্য হিসেবে ব্যবহৃত হয় এবং পাতা থেকে হলদে রং পাওয়া যায়। বাসক পাতায় এমন কিছু ক্ষারীয় পদার্থ আছে যায় ফলে ছত্রাক জন্মায় না এবং পোকামাকড় ধরে না বলে ফল প্যাকিং এবং সংরক্ষণ করার কাজে ব্যবহৃত হয়। পাতায় কিছু দুর্গন্ধ আছে বলে পশুরা মুখ দেয় না। সেই কারণে চাষ আবাদের জন্য জমি উদ্ধারের কাজে বাসকের পাতা বিশেষ উপকারী।

তথ্যসূত্র
---------

1. ↑  আঃ খালেক মোল্লা সম্পাদিত;*লোকমান হেকিমের কবিরাজী চিকিৎসা*; আক্টোবর ২০০৯; পৃষ্ঠা- ৮৪-৮৫
2. ↑

বহিঃসংযোগ
---------

* Use of Vaska according to Ayurveda and its medicinal values
* Malabar nut medicinal use in Malaysia


উইকিমিডিয়া কমন্সে **বাসক** সংক্রান্ত মিডিয়া রয়েছে।
**পাকিস্তান khappay** ( উর্দু: پاکستان کھپے‎‎ সিন্ধি: پاڪستان کپي ) সিন্ধি ভাষার একটি শব্দবন্ধ যার অর্থ "দীর্ঘজীবী পাকিস্তান "বা "আমরা পাকিস্তান চাই"।

উৎস এবং ব্যবহার
---------------

এই শব্দটি প্রথমে তৎকালীন রাষ্ট্রপতি আসিফ আলী জারদারি তৈরি ও ব্যবহার করেছিলেন। সেই থেকে বাক্যাংশটি জারদারির বক্তৃতার গুরুত্বপূর্ণ অঙ্গ হয়ে উঠেছে।

সমালোচনা
--------

আসিফ আলী জারদারি এবং পিপিপি-র সমালোচকরা প্রশ্ন করেন, তিনি যখন 'পাকিস্তান খপ্পে' বলেছিলেন তখন তাঁর কোনও পাঞ্জাবী অর্থ বা সিন্ধি অর্থ ছিল কিনা। এই শব্দটি "খপ্পে" সম্পর্কে জনগণের বিভ্রান্তি বেড়েছে যখন জারদারির ১ জানুয়ারী ২০১০ তারিখে ফয়সালাবাদে এবং তারপরে তালাগাঙে (দন্ড শাহ বিলাওয়াল) ২১ শে জানুয়ারী, ২০১০ বক্তব্য দেওয়ার পরে যখন তিনি দু'বার অনুষ্ঠানে পাঞ্জাবিতে বক্তৃতা দিয়েছিলেন এবং তিনি এই শব্দটি ব্যবহার করেছিলেন।

অন্যান্য মিডিয়া
----------------

মুনির আহমদ মেমন **পাকিস্তান খপ্পে** নামে একটি বই লিখে তা নিসার আহমদ খুহরোর কাছে উপস্থাপন করেছিলেন

তথ্যসূত্র
---------

1. ↑  "Archived copy"। ২০১০-০৬-০৩ তারিখে মূল থেকে আর্কাইভ করা। সংগ্রহের তারিখ ২০১০-০৯-১৮।
2. ↑
3. ↑  "সংরক্ষণাগারভুক্ত অনুলিপি"। ৭ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০১৯।
4. ↑  "Munir Ahmed Presents his Book: Pakistan Khappay"। ফেব্রুয়ারি ১১, ২০১৭ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ৯, ২০১৭।